
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1279 

28 Μαίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διάταξης του Οργανισμού του κοινω¬ 
φελούς ιδρύματος με την επωνυμία «ΙΔΡΥΜΑ ΠΕ- 
ΡΙΘΑΛΨΕΩΣ ΤΥΦΛΩΝ ΕΙΣ ΜΝΗΜΗΝ ΓΕΩΡΓΙΟΥ ΚΑΙ 
ΜΑΡΙΑΣ ΠΡΙΝΙΑ ΚΑΙ ΚΩΝ/ΝΟΥ ΚΑΙ ΠΗΝΕΛΟΠΗΣ ΜΑ- 
ΔΙΑ» που κυρώθηκε με το από 23-4-1997 Π.Δ/γμα 
(ΦΕΚ 375/12-5-1997 τ.Β'). 1 

ΑΠΟΦΑΣΕΙΣ 

Τροποποίηση της υπ’ αριθμ. 933/16.01.2009 απόφα¬ 
σης του Υπουργού Εσωτερικών περί «Καθορισμού 
απαιτούμενων δικαιολογητικών για τη χορήγηση 
και ανανέωση της άδειας διαμονής σύμφωνα με 
τις διατάξεις του Ν. 3386/2005 όπως ισχύει». 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση διάταξης του Οργανισμού του κοινωφε¬ 
λούς ιδρύματος με την επωνυμία «ΙΔΡΥΜΑ ΠΕΡΙΘΑΛ- 
ΨΕΩΣ ΤΥΦΛΩΝ ΕΙΣ ΜΝΗΜΗΝ ΓΕΩΡΓΙΟΥ ΚΑΙ ΜΑΡΙΑΣ 
ΠΡΙΝΙΑ ΚΑΙ ΚΩΝ/ΝΟΥ ΚΑΙ ΠΗΝΕΛΟΠΗΣ ΜΑΔΙΑ» που 
κυρώθηκε με το από 23-4-1997 Π.Δ/γμα (ΦΕΚ 375/ 
12-5-1997 τ.Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις υπ’ αριθμ. 4904/7-10-1986, 6159/5-12-1988 και 
7035/20-4-1990 δημόσιες διαθήκες του Στάμου Γεωργίου 
Πρινιά, που δημοσιεύθηκαν με τα υπ’ αριθμ. 104,407 και 
408/5-2-1993 πρακτικά του Μονομελούς Πρωτοδικείου 
Αθηνών αντίστοιχα, με τις οποίες σύστησε κοινωφελές 
ίδρυμα με την επωνυμία «ΙΔΡΥΜΑ ΠΕΡΙΘΑΛΨΕΩΣ ΤΥ¬ 
ΦΛΩΝ ΕΙΣ ΜΝΗΜΗΝ ΓΕΩΡΓΙΟΥ ΚΑΙ ΜΑΡΙΑΣ ΠΡΙΝΙΑ ΚΑΙ 
ΚΩΝ/ΝΟΥ ΚΑΙ ΠΗΝΕΛΟΠΗΣ ΜΑΔΙΑ». 

2. Τις διατάξεις του από 23-4-1997 Π.Δ/γματος (ΦΕΚ 
375/12-5-1997 τ.Β') περί εγκρίσεως συστάσεως κοινωφε¬ 
λούς ιδρύματος με την επωνυμία «ΙΔΡΥΜΑ ΠΕΡΙΘΑΛΨΕ- 
ΩΣ ΤΥΦΛΩΝ ΕΙΣ ΜΝΗΜΗΝ ΓΕΩΡΓΙΟΥ ΚΑΙ ΜΑΡΙΑΣ ΠΡΙΝΙΑ 
ΚΑΙ ΚΩΝ/ΝΟΥ ΚΑΙ ΠΗΝΕΛΟΠΗΣ ΜΑΔΙΑ» και κύρωσης 
του οργανισμού αυτού. 


3. Τις διατάξεις των άρθρων: α) 95 και 98 του α.ν. 2039/1939, 
β) 101 και 119 του Εισαγωγικού Νόμου του Αστικού Κώδικα 
και γ) 108 και 110 του Αστικού Κώδικα. 

4. Την υπ’ αριθμ. 5569/2008 απόφαση του Εφετείου 
Αθηνών 

5. Το υπ’ αριθμ. 61/15-6-2009 πρακτικό του Διοικητικού 
Συμβουλίου του εν λόγω ιδρύματος 

6. Την από 16-9-2011 γνωμοδότηση του Συμβουλίου 
Εθνικών Κληροδοτημάτων. 

7. Την υπ’ αριθμ. Δ6Α1104503ΕΞ2011/21-7-2011 (ΦΕΚ 
1670Β') κοινή απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών περί έναρξης λειτουργίας της Γενικής 
Γραμματείας Δημόσιας Περιουσίας. 

8. Το Π. Δ/γμα 85/2012 (ΦΕΚ 141 Α'). 

9. Την υπ’ αριθμ. οικ.14362/20/18-7-2012 (ΦΕΚ 2166 Β') 
κοινή απόφαση του Πρωθυπουργού και του Υπουργού 
Εργασίας, Κοινωνικής Ασφάλισης και Πρόνοιας, με την 
οποία ανατέθηκαν αρμοδιότητες στον Υφυπουργό Ερ¬ 
γασίας, Κοινωνικής Ασφάλισης και Πρόνοιας. 

Με πρόταση των Υπουργών Οικονομικών, Παιδείας 
και Θρησκευμάτων, Πολιτισμού και Αθλητισμού και του 
Υφυπουργού Εργασίας, Κοινωνικής Ασφάλισης και Πρό¬ 
νοιας αποφασίζουμε: 

Άρθρο μόνο 

Εγκρίνεται η τροποποίηση του Οργανισμού του κοινω¬ 
φελούς ιδρύματος με την επωνυμία «ΙΔΡΥΜΑ ΠΕΡΙΘΑΛ- 
ΨΕΩΣ ΤΥΦΛΩΝ ΕΙΣ ΜΝΗΜΗΝ ΓΕΩΡΓΙΟΥ ΚΑΙ ΜΑΡΙΑΣ 
ΠΡΙΝΙΑ ΚΑΙ ΚΩΝ/ΝΟΥ ΚΑΙ ΠΗΝΕΛΟΠΗΣ ΜΑΔΙΑ» που κυ¬ 
ρώθηκε με το από 23-4-1997 Π.Δ/γμα (ΦΕΚ 375/12-5-1997 
τ.Β') ως ακολούθως: 

Άρθρο 2 
Σκοπός 

Σκοποί του Ιδρύματος είναι: 

Α) Η οικονομική βοήθεια των οικονομικώς αδυνάτων 
τυφλών του Νομού Χίου, για αποκατάσταση της ορά- 
σεώς τους και κάθε είδους θεραπεία (εντός ή εκτός 
Νοσοκομείου) των οφθαλμολογικών τους παθήσεων 
στην Ελλάδα και στο Εξωτερικό. 

Β) Η οικονομική βοήθεια των οικογενειών οικονομικώς 
αδυνάτων τυφλών του Νομού Χίου, με παροχή μηνιαίου 
ή εφάπαξ ποσού. 

Γ) Η χορήγηση υποτροφιών σε Χίους φοιτητές, οι 
οποίοι θα σπουδάσουν στην οφθαλμολογία σε μετα¬ 
πτυχιακό επίπεδο στην Ελλάδα ή στο Εξωτερικό. 

Δ) Η οικονομική επιχορήγηση οικονομικώς αδυνάτων προ¬ 
σώπων που έχουν ανάγκη οφθαλμιάτρου και οφθαλμολο- 
γικού υλικού (φάρμακα, γυαλιά, σκελετοί γυαλιών, κ.λπ.). 

Εάν τα οικονομικά του ιδρύματος το επιτρέπουν πλέον 
των αρχικών σκοπών, ετησίως και μετά την ικανοποί¬ 
ηση αυτών, να επιχορηγούνται οικονομικώς τα Χιακά 
Σχολικά Κέντρα των Α.Μ.Ε.Α., να δίδονται υποτροφίες 
σε Χίους φοιτητές και άλλων Σχολών και να επιχορη¬ 
γούνται ασθενή και οικονομικώς αδύναμα πρόσωπα. 

Όσον αφορά στην επιλογή των υποψηφίων, για την 
ικανοποίηση του Α'σκοπού, δηλαδή την οικονομική βο¬ 
ήθεια οικονομικώς αδυνάτων τυφλών του Νομού Χίου, 
προς αποκατάσταση της οράσεώς τους και κάθε είδους 
θεραπεία (εντός ή εκτός νοσοκομείου) των οφθαλμο¬ 
λογιών παθήσεων, στην Ελλάδα ή το Εξωτερικό, λαμ- 
βάνονται υπόψη τα εξής: 

1) Οι υποψήφιοι πρέπει να κατοικούν μονίμως στο 
Νομό Χίου (τούτο αποδεικνύεται με βεβαίωση του οικεί¬ 
ου Δημάρχου ή Προέδρου Δ/Διαμερίσματος, σε συνδυα¬ 
σμό με ένα τουλάχιστον επί πλέον αποδεικτικό στοιχείο, 
όπως λογαριασμός ΔΕΗ ή ΟΤΕ, μισθωτήριο κ.λπ.). 

2) Ο βαθμός οικονομικής αδυναμίας κρίνεται από το 
Διοικητικό Συμβούλιο, με βάση τα εισοδήματά τους που 
δηλώνουν στις φορολογικές δηλώσεις των τριών τελευ¬ 
ταίων ετών, ως και διά παντός άλλου προσφόρου στοι¬ 
χείου, το οποίο μπορεί να περιέλθει στην αντίληψη του 
Δ.Σ. Αν πρόκειται για άτομο το οποίο συνοικεί με τους 
γονείς τους, λαμβάνονται υπόψη και τα εισοδήματά τους. 

3) Η αναγκαιότητα της συγκεκριμένης θεραπείας 
(εντός ή εκτός Νοσοκομείου, στην Ελλάδα ή στο Εξω¬ 
τερικό) βεβαιώνεται με γνωμάτευση ιατρού Δημόσιου 
Νοσοκομείου, αλλά μπορεί να βασισθεί και σε γνωμά¬ 
τευση αναγνωρισμένου γιατρού, στον οποίο θα απευ¬ 
θυνθεί το Ίδρυμα για κάθε συγκεκριμένη περίπτωση. 

4) Ο συνολικός αριθμός των δικαιούχων, ως και το 
ποσόν που θα διατίθεται, θα καθορίζεται κάθε χρόνο 
με απόφαση του Δ.Σ. του Ιδρύματος. 

Όσον αφορά στην επιλογή των υποψηφίων για την 
ικανοποίηση του Β'σκοπού, δηλαδή την οικονομική βο¬ 
ήθεια των οικογενειών οικονομικώς αδυνάτων τυφλών 
του Νομού Χίου, με παροχή μηνιαίου ή εφ’ άπαξ ποσού, 
λαμβάνονται υπόψη τα εξής: 

Ισχύουν και εν προκειμένω τα 1,2, και 4 του Α'σκοπού. 

Όσον αφορά στην επιλογή των υποψηφίων για την 
ικανοποίηση του Γ'σκοπού, δηλαδή τη χορήγηση υπο¬ 
τροφιών σε Χίους φοιτητές, οι οποίοι θα σπουδάσουν 
στην οφθαλμολογία σε μεταπτυχιακό επίπεδο στην 
Ελλάδα ή στο εξωτερικό, λαμβάνονται υπόψη τα εξής: 

1) Οι υποψήφιοι να κατάγονται από τη νήσο Χίο. 

2) Να έχουν γίνει δεκτοί σε οποιοδήποτε πανεπι¬ 
στημιακό ίδρυμα της Ελλάδας ή του Εξωτερικού για 
μεταπτυχιακές σπουδές σε οποιοδήποτε αντικείμενο 
σχετικό με την οφθαλμολογία και τη θεραπεία των 
οφθαλμολογικών παθήσεων. 

3) Η υποτροφία θα καλύπτει όλο το διάστημα, το οποίο 
απαιτείται συμφώνως με τη συγκεκριμένη σχολή για την 
ολοκλήρωση των σπουδών για τη λήψη ΜαεΙθΓ οί δίοπε© 
ή Ράϋ. Όμως η συνέχισή της θα κρίνεται από το Δ.Σ. 
του Ιδρύματος, βάσει εξαμηνιαίων πιστοποιήσεων της 
προόδου του υποτρόφου από το οικείο Πανεπιστήμιο. 


4) Μεταξύ περισσοτέρων υποτρόφων θα προτιμώνται 
οι επιμελέστεροι, δηλαδή οι έχοντες βαθμόν πτυχίου ή 
υψηλότερη ετήσια βαθμολογία, εφ’ όσον πρόκειται για 
επόμενη βαθμίδα. 

Όσον αφορά στην επιλογή των υποψηφίων για την 
ικανοποίηση του Δ'σκοπού, δηλαδή την οικονομική 
επιχορήγηση των οικονομικά αδυνάτων προσώπων 
του Νομού Χίου, που έχουν ανάγκη οφθαλμιάτρου και 
οφθαλμολογικού υλικού, λαμβάνονται υπόψη τα εξής: 

1) Οι υποψήφιοι πρέπει να κατοικούν μονίμως στο 
Νομό Χίου (τούτο αποδεικνύεται με βεβαίωση του 
οικείου Δημάρχου ή Προέδρου Δ/Διαμερίσματος, σε 
συνδυασμό με ένα τουλάχιστον επί πλέον αποδεικτικό 
στοιχείο, όπως λογ/σμός ΔΕΗ ή ΟΤΕ, μισθωτήριο κ.λπ.). 

2) Η οικονομική αδυναμία κρίνεται από τη φορολογική 
δήλωση του τελευταίου οικονομικού έτους. 

3) Το ποσόν καθορίζεται βάσει γνωμάτευσης ιατρού 
δημόσιου Νοσοκομείου. 

4) Το συνολικό ποσόν, το οποίον θα διατίθεται ετησίως 
για τον σκοπό αυτό, καθορίζεται δί αποφάσεως του Δ.Σ. 

Εάν μετά την ικανοποίηση των ανωτέρω σκοπών και την 
κάλυψη του αποθεματικού κατά τα ανωτέρω, υπάρχει ετή¬ 
σιο υπόλοιπο χρημάτων, τούτο με απόφαση του Δ.Σ. δύνα- 
ται να δοθεί προς ενίσχυση των Χιακών Σχολικών Κέντρων 
ΑΜΕΑ και προς ενίσχυση οικονομικά αδυνάτων προσώπων, 
τα οποία θα επΑεγούν από το Δ.Σ. κατόπιν προκήρυξης και 
με τα κριτήρια της απορίας που αναφέρονται πιο πάνω. 

Επίσης μπορεί το Δ.Σ. να προκηρύξει τη χορήγηση υπο¬ 
τροφιών σε Χίους φοιτητές για προπτυχιακές ή μεταπτυ¬ 
χιακές σπουδές σε οποιονδήποτε κλάδο και σε περίπτωση 
ύπαρξης πολλών υποψηφίων θα προηγούνται οι οικονο¬ 
μικά αδύναμοι (σύμφωνα με τα οριζόμενα στον σκοπό Α). 

Στους Υπουργούς Οικονομικών, Παιδείας και Θρη¬ 
σκευμάτων, Πολιτισμού και Αθλητισμού και Εργασίας 
Κοινωνικής Ασφάλισης και Πρόνοιας, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 16 Μαϊου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝ/ΝΟΣ ΑΡΒΑΝΙΤΟΠΟΥΛΟΣ 

ΥΦΥΠ. ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 
-♦- 

ΑΠΟΦΑΣΕΙ Σ 

Αριθ. Πρωτ - 23195 (2) 

Τροποποίηση της υπ’ αριθμ. 933/16.01.2009 απόφασης 
του Υπουργού Εσωτερικών περί «Καθορισμού απαι- 
τούμενων δικαιολογητικών για τη χορήγηση και ανα¬ 
νέωση της άδειας διαμονής σύμφωνα με τις διατά¬ 
ξεις του Ν. 3386/2005 όπως ισχύει». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις: 

1. Του άρθρου 11 παρ. 2 του άρθρου και του άρθρου 96 του 
Ν. 3386/2005 «Είσοδος, διαμονή και κοινωνική ένταξη υπηκό¬ 
ων τρίτων χωρών στην Ελληνική Επικράτεια» (ΦΕΚ Α' 212). 

2. Του άρθρου 6 του Ν. 4146/18.04.2013 (ΦΕΚ Α' 90) 
«Διαμόρφωση Φιλικού Αναπτυξιακού Περιβάλλοντος για 
τις Στρατηγικές και Ιδιωτικές Επενδύσεις και άλλες δι¬ 
ατάξεις». 

3. Του άρθρου 90 του Προεδρικού Διατάγματος υπ’ 
αριθμ. 63/2005 «Κωδικοποίηση της νομοθεσίας για την 
Κυβέρνηση και τα Κυβέρνηση και τα Κυβερνητικά όρ¬ 
γανα» (Α' 98). 

4. Την υπ’ αριθμ. 933/16.01.2009 (ΦΕΚ Β 53) απόφαση 
του Υπουργού Εσωτερικών «Καθορισμός απαιτούμε- 
νων δικαιολογητικών για τη χορήγηση και ανανέωση 
της άδειας διαμονής σύμφωνα με τις διατάξεις του 
Ν. 3386/2005 όπως ισχύει». 

5. Την υπ’ αριθμ. Υ 39/4.7.2012 απόφαση του Πρωθυ¬ 
πουργού «Ανάθεση αρμοδιοτήτων στον αναπληρωτή 
Υπουργό Εσωτερικών Χαράλαμπο Αθανασίου» (ΦΕΚ Β' 
2091). 

6. Το γεγονός ότι από της διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την υπ’ αριθμ. 933/16.1.2009 (ΦΕΚ Β' 53) 
απόφαση ως εξής: 

1. Στο Κεφάλαιο Β της ανωτέρω απόφασης προστί¬ 
θεται υποκεφάλαιο Β)3, ως εξής: 

Β) 3 Ανάπτυξη «στρατηγικών επενδύσεων» 

1. Χορήγηση άδειας διαμονής σε πολίτη τρίτης χώ¬ 
ρας νόμιμο εκπρόσωπο του φορέα της στρατηγικής 
επένδυσης. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

2. Χορήγηση άδειας διαμονής σε πολίτες τρίτων χω¬ 
ρών, που έχουν κριθεί απαραίτητοι για την εύρυθμη 
λειτουργία της στρατηγικής επένδυσης. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

3. Χορήγηση άδειας διαμονής στα κατά την παρ. 1 του 
άρθρου 54 του Ν. 3386/2005 μέλη οικογένειας του νό¬ 
μιμου εκπροσώπου και των στελεχών που έχουν κριθεί 
απαραίτητα για την εύρυθμη λειτουργία της στρατη¬ 
γικής επένδυσης. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

• Πρόσφατο πιστοποιητικό οικογενειακής κατάστα¬ 
σης αλλοδαπών αρχών, από το οποίο να προκύπτει ο 
συγγενικός δεσμός. 

4. Χορήγηση άδειας διαμονής σε πολίτες τρίτων χω¬ 
ρών βοηθητικό προσωπικό. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

• Έγγραφο της χώρας προέλευσης που πιστοποιεί 
την ιδιότητα του πολίτη τρίτης χώρας, ως βοηθητικό 
προσωπικό ατόμου με ειδικές ανάγκες. 

5. Ανανέωση άδειας διαμονής πολίτη τρίτης χώρας 
νόμιμου εκπρόσωπου του φορέα της στρατηγικής επέν¬ 
δυσης. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

• Βεβαίωση της «Επενδύστε στην Ελλάδα» για την 
πορεία υλοποίησης της επένδυσης και τη διατήρηση 
της ιδιότητας του νομίμου εκπροσώπου. 

• Αποδεικτικό εκπλήρωσης φορολογικών υποχρεώ¬ 
σεων. 


6. Ανανέωση άδειας διαμονής πολιτών τρίτων χωρών, 
που έχουν κριθεί απαραίτητοι για την εύρυθμη λειτουρ¬ 
γία της στρατηγικής επένδυσης. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

• Βεβαίωση της «Επενδύστε στην Ελλάδα» για την πο¬ 
ρεία υλοποίησης της επένδυσης και την αναγκαιότητα 
συνέχισης της διαμονής των συγκεκριμένων προσώπων 
στην Ελλάδα. 

• Αποδεικτικό εκπλήρωσης φορολογικών υποχρεώ¬ 
σεων. 

7. Ανανέωση άδειας διαμονής στα κατά την παρ. 1 του 
άρθρου 54 του Ν. 3386/2005 μέλη οικογένειας του νό¬ 
μιμου εκπροσώπου και των στελεχών που έχουν κριθεί 
απαραίτητα για την εύρυθμη λειτουργία της στρατη¬ 
γικής επένδυσης. 

• Βεβαίωση ασφαλιστικού φορέα για την κάλυψη 
εξόδων νοσηλείας και ιατροφαρμακευτικής περίθαλψης. 

• Υπεύθυνη δήλωση του συντηρούντος ότι δεν έχει 
μεταβληθεί η οικογενειακή του κατάσταση. 

• Αντίγραφο ληξιαρχικής πράξης τέκνου που έχει 
γεννηθεί στην Ελλάδα. 

8. Ανανέωση άδειας διαμονής πολιτών τρίτων χωρών 
σε βοηθητικό προσωπικό. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

• Υπεύθυνη δήλωση του πολίτη τρίτης χώρας, ατόμου 
με ειδικές ανάγκες ότι εξακολουθεί να απασχολείται 
ως βοηθητικό προσωπικό. 

2. Στην ανωτέρω απόφαση προστίθεται Κεφάλαιο ΙΒ 
ως εξής: 

Κεφάλαιο ΙΒ. Χορήγηση και ανανέωση άδειας δια¬ 
μονής σε πολίτες τρίτων χωρών ιδιοκτήτες ακινήτων 
στην Ελλάδα. 

1. Χορήγηση άδειας διαμονής σε πολίτες τρίτων χω¬ 
ρών, ιδιοκτήτες, κατά κυριότητα, νομή και κατοχή, εξ’ 
ολοκλήρου ή εξ’ αδιαιρέτου, ακινήτων στην Ελλάδα. 

• Αντίγραφο συμβολαίου αγοράς ακινήτου ή ακινήτων 
αξίας 250.000 ευρώ τουλάχιστον. 

• Βεβαίωση του συμβολαιογράφου ότι το συμβόλαιο 
αγοράς καλύπτει τις προϋποθέσεις του άρθρου 6 παρ. 
2 του Ν. 4146/2013. 

• Αποδεικτικό μεταγραφής από το αρμόδιο υποθη¬ 
κοφυλακείο. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

2. Χορήγηση άδειας διαμονής σε πολίτες τρίτων χω¬ 
ρών, που διαθέτουν, ακίνητη περιουσία στην Ελλάδα 
μέσω νομικού προσώπου, του οποίου οι μετοχές ή τα 
εταιρικά μερίδια, τους ανήκουν εξ’ ολοκλήρου. 

• Αντίγραφο συμβολαίου αγοράς ακινήτου ή ακινήτων 
αξίας 250.000 ευρώ τουλάχιστον. 

• Βεβαίωση του συμβολαιογράφου ότι το συμβόλαιο 
αγοράς καλύπτει τις προϋποθέσεις του άρθρου 6 παρ. 2 
του Ν. 4146/2013. 

• Αποδεικτικό μεταγραφής από το αρμόδιο υποθη¬ 
κοφυλακείο. 

• Αντίγραφο του καταστατικού του νομικού προσώπου 
όπου θα εμφαίνεται ότι ο πολίτης τρίτης χώρας είναι 
κάτοχος όλων των εταιρικών μεριδίων ή των μετοχών. 

• Βεβαίωση ότι ασφαλιστικού φορέα για την κάλυψη 
εξόδων νοσηλείας και ιατροφαρμακευτικής περίθαλψης. 

3. Χορήγηση άδειας διαμονής σε πολίτες τρίτων χω¬ 
ρών που έχουν συνάψει τουλάχιστον δεκαετούς διάρκει¬ 
ας μίσθωση ξενοδοχειακών καταλυμάτων ή τουριστικών 
επιπλωμένων κατοικιών σε σύνθετα τουριστικά καταλύ¬ 
ματα του άρθρου 8 παρ. 2 του Ν. 4002/2011. 

• Αντίγραφο συμβολαιογραφικού εγγράφου μίσθωσης 
ξενοδοχειακών καταλυμάτων ή τουριστικών επιπλωμέ¬ 
νων κατοικιών σε σύνθετα τουριστικά καταλύματα, από 
το οποίο να αποδεικνύεται η εφάπαξ καταβολή του 
ποσού των 250.000 ευρώ και στο οποίο να υφίσταται 
μνεία για χορήγηση σχετικού σήματος λειτουργίας από 
τον ΕΟΤ. 

• Αποδεικτικό μεταγραφής του αρμόδιου υποθηκο¬ 
φυλακείου στο οποίο έχει μεταγράφει το σχετικό μι¬ 
σθωτήριο συμβόλαιο. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

4. Χορήγηση άδειας διαμονής στα κατά την παρ. 1 
του άρθρου 54 του Ν. 3386/2005 μέλη οικογένειας του 
πολίτη τρίτης χώρας. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

• Πρόσφατο πιστοποιητικό οικογενειακής κατάστα¬ 
σης αλλοδαπών αρχών, από το οποίο να προκύπτει ο 
συγγενικός δεσμός. 

5. Ανανέωση άδειας διαμονής σε πολίτες τρίτων χω¬ 
ρών, ιδιοκτήτες, κατά κυριότητα, νομή και κατοχή, εξ’ 
ολοκλήρου ή εξ’ αδιαιρέτου, ακινήτων στην Ελλάδα. 

• Αποδεικτικό μεταγραφής από το αρμόδιο υποθη¬ 
κοφυλακείο. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

6. Ανανέωση άδειας διαμονής σε πολίτες τρίτων χω¬ 
ρών, που διαθέτουν, ακίνητη περιουσία στην Ελλάδα 


μέσω νομικού προσώπου, του οποίου οι μετοχές ή τα 
εταιρικά μερίδια, τους ανήκουν εξ’ ολοκλήρου. 

• Αποδεικτικό μεταγραφής από το αρμόδιο υποθη¬ 
κοφυλακείο. 

• Βεβαίωση του Γ.Ε.ΜΗ ή του Διοικητικού Πρωτοδι¬ 
κείου ότι δεν έχει τροποποιηθεί το καταστατικό του 
νομικού προσώπου. 

• Βεβαίωση ασφαλιστικού φορέα για την κάλυψη 
εξόδων νοσηλείας και ιατροφαρμακευτικής περίθαλ¬ 
ψης. 

7. Ανανέωση άδειας διαμονής σε πολίτες τρίτων χω¬ 
ρών που έχουν συνάψει τουλάχιστον δεκαετούς διάρκει¬ 
ας μίσθωση ξενοδοχειακών καταλυμάτων ή τουριστικών 
επιπλωμένων κατοικιών σε σύνθετα τουριστικά καταλύ¬ 
ματα του άρθρου 8 παρ. 2 του Ν. 4002/2011. 

• Αποδεικτικό μεταγραφής από το αρμόδιο υποθη¬ 
κοφυλακείο. 

• Βεβαίωση ασφαλιστικού φορέα για την κάλυψη 
εξόδων νοσηλείας και ιατροφαρμακευτικής περίθαλ¬ 
ψης. 

8. Ανανέωση άδειας διαμονής στα κατά την παρ. 1 
του άρθρου 54 του Ν. 3386/2005 μέλη οικογένειας του 
πολίτη τρίτης χώρας. 

• Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης. 

• Υπεύθυνη δήλωση του συντηρούντος ότι δεν έχει 
μεταβληθεί η οικογενειακή του κατάσταση. 

• Αντίγραφο ληξιαρχικής πράξης τέκνου που έχει 
γεννηθεί στην Ελλάδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 20 Μα'ί'ου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

